**OPĆINSKI SUD U MAKARSKOJ**

**RAZDJEL: 109**

**GLAVA: 80**

**RKP: 50547**

**OIB: 10188505675**

**OBRAZLOŽENJE POLUGODIŠNJEG IZVJEŠTAJA**

**O IZVRŠENJU FINANCIJSKOG PLANA ZA 2025. GODINU**

Temeljem Pravilnika o polugodišnjem i godišnjem izvještaju o izvršenju proračuna i financijskog plana („Narodne novine“ broj 85/2023) uz tablicu izvještaja o izvršenju financijskog plana za period od 01.01.-30.06.2025. Općinski sud u Makarskoj izradio je Obrazloženje polugodišnjeg izvještaja o izvršenju financijskog plana.

Prihodi za rad Općinskog suda u Makarskoj osiguravaju se iz Državnog proračuna Republike Hrvatske iz izvora 11 Opći prihodi i primici (99,9%), dok se u manjem, neznatnom dijelu ostvaruju iz izvora 31 Vlastiti prihodi (0,01%), i to od usluga preslika dokumenata iz predmeta.

**OBRAZLOŽENJE OPĆEG DIJELA**

1. **Sažetak računa prihoda i rashoda i računa financiranja**

**PRIHODI I PRIMICI**

U razdoblju od 01.01.-30.06.2025. prihodi su ostvareni u ukupnom iznosu od 1.606.302,56 EUR.

Usporedbom s tekućim planom ukupna realizacija je 59,74% što ne predstavlja značajno odstupanje.

**RASHODI I IZDACI**

U razdoblju 01.01.-30.06.2025. ukupni rashodi iznose 1.606.859,42 EUR, odnosno 59,77% ukupno planiranih sredstava za rashode u 2025.g. što također ne predstavlja ukupno značajno odstupanje.

1. **Sažetak izvještaja o prihodima i rashodima prema ekonomskoj klasifikaciji**

Cjelokupan iznos prihoda 1.606.302,56 EUR se odnosi na prihode za financiranje rashoda poslovanja iz nadležnog proračuna i prihode za financiranje rashoda za nabavu nefinancijske imovine iz nadležnog proračuna.

U razdoblju od 01.01.-30.06.2025. na svim stavkama rashoda poslovanja nije bilo većih odstupanja od planiranih za iste, osim za troškove intelektualnih usluga (usluge vještaka, odvjetnika i tumača) , zbog povećanog broja riješenih predmeta dolaskom novih sudaca te posljedično većeg broja zaprimljenih rješenja u računovodstvu za navedene isplate iz državnog proračuna.

**PRIJENOS SREDSTAVA IZ PRETHODNE I U SLJEDEĆU GODINU**

Prijenos sredstava iz 2024.godine na izvoru 31-Vlastiti prihodi iznosi 1.143,34 EUR, dok na izvoru 43-Ostali prihodi za posebne namjene iznosi 72,13 EUR. Ukupno prijenos iznosi 1.215,47 EUR. Sredstva na izvoru 31 u razdoblju od 01.01.-30.06.2025. koristila su se za nabavu dugotrajne nefinancijske imovine (konto 4223) u iznosu od 556,86 EUR.

1. **Sažetak izvještaja o prihodima i rashodima prema izvorima financiranja**

Cjelokupan iznos prihoda (1.606.302,56 EUR) se odnosi na izvor 11 Opći prihodi i primici i u cijelosti je utrošen na rashode poslovanja.

Prihodi iz izvora 31 (Vlastiti prihodi) i prihodi iz izvora 43 (Ostali prihodi za posebne namjene) u razdoblju 01.01.-30.06.2025. nisu ostvareni.

**OBRAZLOŽENJE POSEBNOG DIJELA**

Aktivnost A641000 Vođenje sudskih postupaka iz nadležnosti općinskih sudova financira se iz:

11 Opći prihodi i primici- nema značajnijih odstupanja od plana

31 Vlastiti prihodi- nabavljena su dva usisivača od prenesenih sredstava iz 2024.g.

43 Ostali prihodi za posebne namjene-nema realizacije

52 Ostale pomoći-nije planirano

Aktivnost A641001 Jednostavni stečaj potrošača financira se iz :

11 Opći prihodi i primici-nema realizacije

Sudac ovlašten za obavljanje poslova

sudske uprave:

Marijana Visković